section_heading: Udruga diplomiranih studenata FET-a (Udruga mladih i Alumni FET Pula)
paragraph_text: FET je 2012. godine osnovao Udrugu diplomiranih studenata. Radi se o dobrovoljnom udruženju u koje se učlanjuju mladi ljudi (studenti) te svi oni koji su diplomirali, magistrirali ili doktorirali na Fakultetu ekonomije i turizma „Dr. Mijo Mirković“ Sveučilišta Jurja Dobrile u Puli. Udruga mladih i Alumni FET Pula se zasniva na povezivanju nekadašnjih i sadašnjih studenata u zajednicu ALUMNI FET Pula, s ciljem upoznavanja te izgradnje međusobnog povjerenja. Udruga želi omogućiti studentima besplatne edukacije, upoznati ih s poduzetnicima te pružiti praksu i nova znanja kako bi mlade osobe pripremili i osposobili za izlazak na tržište rada te im pomogli prilikom prvog zapošljavanja ili samozapošljavanja. Udruga se bavi poticanjem poduzetništva među mladima te osposobljavanjem mladih za ulazak u poduzetničke vode.